Can Carp See Colour - Hoe goed sien Karp - Karp Sintuie
Die Sintuie van Karp Deel 1.
Daar moet ook natuurlik tred gehou word, saam met die ontwikkeling van die nuwe tegnologie, en met die hengelaar se kundigheid, wat beteken dat die hengelaar ook 'n deeglikke kennis het van die vis se biologie. Logika sê vir die hengelaar dat hoe meer inligting hy het oor die leefstyl en gedrag van die vis wat hy beoog om te vang, hoe meer suksesvol gaan hy wees om daardie vis aan te kan keer. Die selfde geld vir die vis se sintuie soos sy sig, reuk en gehoor, asook hoe om hierdie kennis in te span om meer suksesvol te kan hengel.
Karp se sig is uitmintig skerp, self tydens hulle broei tyd wanneer al die ander sintuie redelik deurmekaar is, die karp se vermoë om pad te gee wanneer dit iets gewaar wat dit met gevaar vereenselwig is uitstekend. Maar hoe goed is karp se sig nou eintlik, wat kan karp sien, en wat nie en tot waar kan hierdie vis nou eintlik sien gegewe waar hul oë geplaas is?
Nog vele vrae lê op die hengelaars se lippe, vrae soos of die vis die verskil in kleure kan sien, kan hulle die hoekke, sinkers en lyn werklik raak sien, of dan as die antwoord ja is, beteken dit dan vir hulle gevaar? Hoe beinvloed al hierdie faktore die hengelaar se hengelpogings?
Daar is al heelwat navorsing gedoen in hierdie verband en die gevolgtrekking is dat die vis wel tussen verskillende kleure kan onderskei. Al die navorsing tot op hede toon dat die vis se oë se struktuur van so 'n aard is, dat dit wel kleur kan sien, baie dieselfde as mense se oë beskik die vis sin uit keëlvormige senuwees wat die vis in staat stel om 'n wye spektrum van kleure te erken.
Selfs wanneer die lig situasies laag is, is die vis se oë steeds effektief om alles te kan sien wat hulle moet sien, dus speel die rol van kleur wel 'n baie belangrikke rol in die keuse van die gerei wat die hengelaar gaan gebruik tydens sy soektog na karp.
Karp se oë sit langs hul kop wat 'n uitwerking het op die vis se gesigsveld, juis oor die oë nie vorentoe kyk soos 'n mens se oë nie, hierdie stand van die vis se oë plaas 'n beperking op die area van hoë-definisie sig op die vis. Hoë definisie sig beteken basies die area waar 'n karp of dan mens met altwee oë op 'n voorwerp kan fokus, in die geval van 'n karp is hierdie area maar 'n skarale tien sentimeter voor die kop.
Die karp se spektrum van sig is baie wyd langs sy lyf weens sy oë aan die kant van sy kop sit, maar dit betekend ook dat hy 'n blindekol agter die stert en 'n paar sentimeter reg voor en onder sy bek het. Karp wat gesond is kan basies reg rondom hulle baie goed sien, wat dit vir die hengelaar moeilik maak om hulle in skoon water te vang.
Karp sal beslis enige eindgerei kan raak sien wanneer dit binne in die vis se hoë-definisie gesigsveld val, wanneer dit in die blinde kolle lê, is dit nou 'n ander saak. Dit is duidelik dat die hengelaar se eindgerei saam met die agtergrond moet smelt terwyl die aas sigbaar vir die karp is as hy enige resultate wil lewer. In troebel water is die sigbaarheid van die strop nie so belangrik nie, maar die aas wat gebruik word is wel van uiterste belang.
Helder kleurige aas werk om rede dit die karp se aandag trek, rooi, wit en geel ase lewer konstant goeie resultate, en kleure soos oranje, groen of pienk werk ook baie goed. Die hoekaas moet uitstaan teen die kleur van die bodem. Wanneer die water troebel is kan die vis steeds tussen verskillende grade van lig onderskei, maar wanneer sig nie meer die hoof faktor is nie, kom ander sintuie in werking, soos om die aas te ruik en te voel.
Die vraag of karp eindgerei soos hoekke, lyn en sinkers kan identifiseer bly steeds ongeantwoord, maar wat wel gesê kan word is dat karp baie vinnig leer. Karp wat gereeld gevang en weer vrygelaat word, word beslis agterdogtig en versigtig oor die kos wat hulle inneem.
As 'n reël moet die eindgerei wat die hengelaar gebruik so veel as moontlik onsigbaar wees vir die karp. Sinkers moet ingekleur word en draaispille en hoeke wat blink moet vermy word. Die enigeste ding wat die karp moet kan gewaar is die aas wat op die hoek is. Karp het goeie sig, beter as wat meeste hengelaars besef, dus moet die eindgerei so onsigbaar as moontlik wees en die aas moet so veel as moontlik uitstaan.
In die foto word die verskillende areas wat 'n karp kan sien aangedui. A is die area reg by die karp se mond. Die area is heeltemal onsigbaar vir die karp en niks wat daar lê kan deur die karp gesien word nie. Area B is sowat 10cm voor die karp se mond en is die deel wat die karp die beste kan sien. Dit is die hoë definisie area waar 'n karp met albei sy oë kan sien gelyktydig. Area C is waar die karp slegs met een oog op 'n slag kan sien en is minder sigbaar as wat area B is.
Area B is hoofsaaklik presies waar jou strop gaan lê en moet dus so min as moontlik sigbaar wees, slegs jou hoekaas moet hier uit staan om die karp se aandag te trek.